Copenhagen Colors babylift er testet under den europæiske sikkerhedsstandard EN 1466 af en uvildig tredjeparts testfacilitet, som sikrer at den opfylder alle de gældende krav (og mere til) og sørger for at I som forbrugere kan stole på at standarden er efter højeste sikkerhed. Babyliften er designet specielt med højere sider, for at sikre der ikke kan ske uheld og med en træplade i bunden, der understøtter baby og dermed gør den sikker at bære med baby liggende i babyliften. Dette er også bedre for babys ryg, da en for blød bund ville risikere at baby ’krøller’ sammen når man bærer babyliften. Der er dog en tyk madras ovenpå pladen, så den ikke er hård at ligge på. Standarden EN 1466 tester sikkerhedsaspekter vedrørende børns søvn og risici forbundet med at bære børn i produktet, testen omfatter:  1. Statisk test, hvor babyliften er ophængt med 38 kilo i 30 minutter i hankene = sikrer at hankene er stærke nok. 2. Dynamisk test, hvor babyliften er ophængt med en 9 kilo tung dukke med 15.000 løft og fald i hankene = sikrer at babyliften kan holde ved længere brug. 3. Brand test, hvor man sikrer sig at babyliften ikke overtænder i tilfælde af brand = sikrer at materialet ikke brænder ’hurtigere’ end normalt. 4. Cylinder test, hvor man placerer babyliften på en vinklet overflade og triller en cylinder fra side til side = sikrer at siderne ikke giver efter og at babyliften ikke vil tilte, hvis baby ruller. Det er vigtigt at nævne, at vi altid anbefaler man ser til sit barn løbende, når de ligger i babyliften – dette nævnes som en ekstra sikkerhedsforanstaltning, men vil også som regel også ske naturligt når baby vågner eller skal have mad. Den standard som liften er testet under tjekker for at der ikke er nogle elementer i liften, der kan være til mulig fare for baby og at den kan holde til daglig brug, samt at alle faktorer er overholdt i forhold til at sove sikkert i babyliften. I pakningen af babyliften medfølger en brochure med informationer om behandling af babylift, som vi anbefaler at man gemmer til senere brug.